आनंद अनुभूति शिविर एक से
बारां| नववर्षपर आर्ट ऑफ़ लिविंग की ओर से आनंद अनुभूति शिविर (एडवांस कोर्स) आयोजित किया जाएगा, जिसमें बारां सहित देश के विभिन्न क्षेत्रों से प्रतिभागी भाग लेंगे।
मीडिया को-ऑर्डिनेटर चंचल खंडेलवाल ने बताया कि आर्ट ऑफ़ लिविंग की ओर से नाकोड़ा कॉलोनी स्थित आरके गार्डन में एक से 4 जनवरी तक आनन्द अनुभूति शिविर लगाया जा रहा है। चार दिवसीय यह शिविर पूर्णतया आवासीय होगा। इस शिविर में भाग लेने वाले प्रतिभगियों को आर्ट ऑफ़ लिविंग बैंगलोर आश्रम के अंतराष्ट्रीय टीचर मेघल टक्कर योग, प्राणायाम, दिव्य सुदर्शन क्रिया के साथ साथ 72 घण्टे के मौन के साथ ध्यान की अनेक क्रियाओं का अनुभव करवाएंगे। इस शिविर में जीवन को तनाव मुक्त कर आनंद से जीने के टिप्स सिखाए जाएंगे।
इस शिविर में बारां जिले कोटा, झालावाड़, बून्दी सहित राज्य के विभिन्न हिस्सों के आलावा दिल्ली, आगरा, कानपुर, अहमदाबाद, लुधियाना, भोपाल, रायपुर सहित देश के विभिन्न हिस्सों से प्रतिभागी भाग लेंगे। शिविर की तैयारियों को लेकर राकेश पौराणिक, आराधना सिंह, चेतन मेघवाल, ओकेश भटनागर, दीप सिंह जड़ेजा सहित आर्ट ऑफ़ लिविंग के सदस्य जुटे हुए हैं।
hin_Deva hin_Deva hin_Deva hin_Deva